projecte-aina/catalan_government_crawling huggingface dataset:
Del 26 al 30 de juny, el Recinte Modernista de Sant Pau acollirà les propostes d'un total de 37 creadors i marques de moda, en el marc de la 20a edició del 080 Barcelona Fashion.
D'entre els dissenyadors i marques d'aquesta edició del 080, s'estrenen a la passarel•la els emergents Mietis (firma de dona que presentarà sobre la passarel•la la seva primera col•lecció), Jnorig (home), Colmillo de Morsa (home/dona), i AMT (dona).
També desfilaran per primer cop a la passarel•la catalana la dissenyadora Maria Roch amb col·lecció per a dona, i la creadora Elena Estaun (home/dona).
Com és habitual en les edicions d'estiu de la passarel•la destaca la presència de firmes de bany com Red Point, Como un Pez en el Agua, o Guillermina Baeza.
Custo Barcelona desfilarà dimecres, 28 de juny, dins les 080 Barcelona Fashion Nights, la programació especial amb motiu de la celebració de la 20a edició de la passarel·la, que comptarà amb desfilades, presentacions de moda, actuacions i concerts.
El CCAM, en col·laboració amb el Clúster Català de la Moda (MODACC), treballa novament per portar compradors i distribuïdors al 080, en el marc de la 4a edició del 080 Barcelona Fashion Showroom, que tindrà lloc els dies 28 i 29 de juny al recinte modernista de Sant Pau.
L'objectiu d'aquesta iniciativa és reforçar la dimensió comercial del certamen de moda, mitjançant la presència de compradors internacionals i l'organització d'agendes de treball amb marques catalanes.
La nova edició del Barcelona Fashion Summit, el punt de trobada de la indústria de la moda, tindrà lloc l'1 de febrer de 2018, en el marc de la propera edició del 080.
El fòrum de la indústria de la moda, està organitzat per Modaes.es, mitjà líder en informació econòmica del negoci de la moda, i compta amb el suport del CCAM, Barcelona Fashion Summit aborda a principis de cada any aspectes de gran rellevància per a les empreses de moda, convertint-se així en un espai per i per als líders del negoci de la moda.
Per a més informació sobre el programa de ponències i taules rodones, consulteu el següent enllaç
La Generalitat obre el termini per participar a les desfilades de la propera edició del 080 Barcelona Fashion.
Un comitè d'experts seleccionarà les candidatures dels dissenyadors i marques que formaran part del calendari de desfilades del certamen de moda, que se celebrarà al Recinte Modernista de Sant Pau del 29 de gener al 2 de febrer de 2018.
El Departament d'Empresa i Coneixement, mitjançant el Consorci de Comerç, Artesania i Moda de Catalunya (CCAM), impulsa el 080 Barcelona Fashion, amb l'objectiu de posar en valor dos importants actius: d'una banda, la tradició de la indústria tèxtil a Catalunya, i d'una altra, el prestigi de Catalunya, i sobretot de la capital, Barcelona, com a pol de talent del disseny i de la moda.
Conscients de la importància del sector tèxtil-moda català, l'objectiu de la Generalitat és consolidar Catalunya com a referent de la generació i projecció del disseny de moda, contribuir a la internacionalització i alhora a la relocalització de la producció tèxtil a Catalunya, com també potenciar la cultura de la moda i la vinculació d'aquesta amb el camp de les indústries culturals i creatives i acostar la moda al ciutadà.
La convocatòria té per objectiu seleccionar els dissenyadors que han de participar en la 21a edició del 080 Barcelona Fashion, a la qual poden presentar-se dissenyadors de moda, creadors emergents i marques de moda amb establiment operatiu a Catalunya o bé a l'estat espanyol; dissenyadors i marques de moda internacionals.
També poden participar marques de moda consolidades, amb establiment operatius a Catalunya, amb prestigi i presència internacional, i que durant els darrers 3 anys hagin participat en passarel·les de referència.
Els dissenyadors participants hauran d'acreditar la creació i firma de la seva col·lecció, i comprometre's a presentar en primícia al 080 Barcelona Fashion les seves col·leccions per a Tardor/Hivern 2018-2019 o bé de Primavera/Estiu 2018, en cas que segueixin l'estratègia "see now buy now", entre altres requisits de participació.
La selecció de les candidatures anirà a càrrec d'un comitè d'experts, presidit pel gerent del CCAM i format per la direcció artística, creativa i de continguts del 080 Barcelona Fashion.
Les sol·licituds es poden presentar a través del Canal Empresa i també al web del CCAM.
El termini per a la presentació de sol·licituds finalitzarà el proper dia 7 de novembre.
D'altra banda, la Generalitat ha publicat també les bases reguladores per a la concessió del Premi Nacional de la Generalitat de Catalunya al disseny emergent 080 Barcelona Fashion i per a la concessió del Premi Nacional de la Generalitat de Catalunya a la millor col·lecció Tardor Hivern 2018-2019 o bé de Primavera/Estiu 2018.
El Premi Nacional al Disseny Emergent està dotat amb 15.000 euros i el guanyador pot presentar la seva propera col•lecció en la següent edició del 080.
Així mateix, una mostra de la col•lecció guanyadora formarà part del fons del Museu Tèxtil i de la Indumentària de Catalunya.
De la seva banda, el Premi Nacional a la Millor Col·lecció consisteix en la participació directa a l'edició d'estiu de 2018 del 080 Barcelona Fashion, de forma gratuïta.
El 080 Barcelona Fashion Showroom genera uns 2 milions d'euros de volum de negoci per edició.
Aquesta xifra s'ha donat a conèixer aquest migdia en el marc de la inauguració de la 5a edició del 080 Barcelona Fashion Showroom, la fira comercial de la passarel·la 080, impulsada per la Generalitat de Catalunya i el clúster Català del Tèxtil, MODACC.
Ha pres el relleu a la passarel·la la firma per a home MANS Concept Menswaer amb la col·lecció " Make America great again".
El dissenyador Javier Álvarez s'ha inspirat en els uniformes de les escoles de Nova York.
Són peces realitzades a mà, que representen una evolució cap a la germandat Mans.
En aquesta col·lecció el més important són els teixits, amb una barreja perfecta entre els clàssics de sastreria combinats amb una investigació de nous teixits.
Les modificacions de solapes i la morfologia de les jaquetes ajuden a entendre la col·lecció.
Les peces comencen ajustades i perfectament col·locades i, a través d'eixamplaments i volums, es condueixen cap a un segell propi, que pretén revolucionar Amèrica.
El secretari general d'Empresa i Coneixement, Pau Villòria, durant la seva intervenció
El secretari general d'Empresa i Coneixement, Pau Villoria, ha inaugurat aquest matí a l'Auditori del Fòrum el Barcelona Fashion Summit, el meeting point dels professionals del negoci de la moda.
Com és habitual en les edicions d'hivern de la 080 Barcelona Fashion, la setmana de la moda ha tornat a acollir la celebració del Barcelona Fashion Summit, que ha esdevingut un punt de trobada de professionals del negoci de la moda.
En l'acte inaugural també hi ha estat present la directora general de Comerç, Muntsa Vilalta, i el director del 080 Barcelona Fashion Sumit, Miquel Rodriguez.
En aquest marc, Villòria ha destacat que "aquesta sisena edició del Fashion Summit es la constatació de la solidesa del sector".
A més, el secretari general ha volgut posar en valor "que aquest any s'hagi celebrat el 080 amb normalitat operativa i amb gran èxit de participació", i ha constatat que, tot i la situació política, "la Generalitat ha volgut mantenir el seu compromís amb la setmana, amb la moda i amb tots els seus agents, convençuts de que cal continuar recolzant i acompanyant aquet sector que tant està contribuint en l'economia del país".
El secretari ha volgut ressaltat els valors dels diferents agents que el conformen "innovació, capacitat d'adaptació, ambició modernitat, gestió empresarial, confiança, competitivitat".
D'aquesta manera, Villòria ha remarcat també el compromís de la Generalitat de continuar recolzant el sector "a través també del Pacte Nacional per la Indústria impulsat per la Generalitat, amb el qual implementarem accions que permetin una millora de la productivitat, de la innovació, de la internacionalització i de la qualitat de l'ocupació del sector".
Per sisè any consecutiu, el Barcelona Fashion Summit ha convocat a Barcelona les empreses més importants del negoci de la moda, juntament amb experts de gran prestigi.
La trobada, organitzada per Modaes.es amb la col·laboració del 080 Barcelona Fashion, se centra durant el dia d'avui en el tema "Fashion 2030: a brave new world" i analitzarà els reptes de futur davant l'horitzó d'un món de més incertesa.
A la passada edició, celebrada al Teatre Nacional de Catalunya (TNC) es van superar els 500 assistents.
La directora general de Comerç, Muntsa Vilalta, durant la seva intervenció
Aquest matí s'ha iniciat a la sala Francesc Cambó del Recinte Modernista de Sant Pau la jornada "Connecta't" by FUTURMOD dins el programa d'activitats paral·leles de la 080 Barcelona Fashion.
El projecte FUTURMOD pretén construir noves cadenes de valor i xarxes de relació entre emprenedors, empreses consolidades, administracions, escoles de disseny i centres de recerca, per impulsar la innovació oberta i accelerar el desenvolupament de nous negocis en el sector de la moda.
En aquest context, en la jornada que s'ha obert aquest matí i s'allargarà fins a la tarda, s'estan presentant un total de 15 projectes d'emprenedors davant d'un auditori format per responsables d'empreses de la indústria de la moda, inversors potencials, responsables d'entitats i administracions i altres emprenedors del sector.
L'objectiu és la realització d'un gran matchmaking entre els assistents que faciliti connexions orientades a la generació d'activitat econòmica entre els participants.
Els projectes –que es presenten en format elevator pitch (en 7 minuts)- proposen solucions tecnològiques innovadores aplicables a diferents fases del procés de producció, comercialització o distribució.
La inauguració ha comptat amb la presència de la directora general de Comerç, Muntsa Vilalta, la directora general d'Indústria, Àngels Chacón, i el president del Clúster Català del Tèxtil (MODACC), Lluis Costa.
Vilalta ha assenyalat la importància de jornades com aquesta que "representen un espai necessari per crear vincles entre l'emprenedoria i l'empresa" i ha volgut ressaltar el fet que se celebri en el marc de les activitats paral·leles de la 080 "perquè aporten un valor afegit al certamen".
De la seva banda, Chacón ha ressaltat que es tracti d'una iniciativa "fruit de la col·laboració público-privada".
Així mateix, ha apuntat que el valor del projecte FUTURMOD és "fer pont d'enllaç entre les micropimes i els emprenedors i les empreses consolidades per crear cadenes de valor".
Chacón també ha remarcat que els projectes desenvolupats en el marc de FUTURMOD aposten per la innovació, les noves tecnologies aplicades al sector i la sostenibilitat, "evidenciant que el tèxtil és un sector ple de futur".
El projecte FUTURMOD està impulsat per l'Ajuntament d'Igualada, l'Ajuntament de Manresa i l'Ajuntament de Sabadell vinculats a l'Associació de Col·lectivitats Tèxtils Europees [URL] i compta amb el suport de l'Agrupació Tèxtil FAGEPI, MODACC (Clúster Tèxtil Moda de Catalunya) i l'Agrupación Española del Género de Punto i la col·laboració del Consorci de Comerç, Artesania i Moda de la Generalitat de Catalunya.
La dir. gral. de Comerç, Muntsa a la inauguració de la jornada Connecta't dins les activitats paral·leles de la 080
Les propostes de Pilar del Campo i Ester Ferrando han obert aquest matí la última jornada de la 21a edició del 080 Barcelona Fashion, la passarel·la de moda impulsada per la Generalitat de Catalunya, a través del Consorci de Comerç, Artesania i Moda (CCAM), que s'ha celebrat al llarg de la setmana al Recinte Modernista de Sant Pau.
Aquest matí també han presentat col·lecció la firma amt. i la dissenyadora Agnés Sunyer.
El Museu del Disseny de Barcelona ofereix el curs d'introducció a la història del vestit, que s'emmarca en l'exposició "El cos vestit.
A través d'un total de 14 sessions, s'estudiarà l'evolució de les formes i la manera com aquests enllacen amb les creacions contemporànies.
A més, es comptarà amb la presència d'especialistes en diferents àmbits, com ara la restauració, la documentació i les tendències de moda, i amb l'experiència d'un dissenyador contemporani.
El curs, que començarà el proper 8 de novembre de 2017 i finalitzarà el 28 de febrer de 2018, va dirigit a professionals de moda, estudiants i professors d'escoles de disseny de moda i vestuari.
La inscripció al curs es pot realitzar a través de la web del Museu del Disseny.
La cadena de perfumeries ha escollit Barcelona per la posada en marxa d'aquest nou concepte de botiga, al Centre Comercial El Triangle de Barcelona.
Sephora aposta per oferir noves experiències de compra mitjançant un disseny innovador de les botigues, la creació de serveis de bellesa personalitzats, i la interacció amb els clients a través de les xarxes socials.
Tot un ampli ventall de nous serveis per atraure al consumidor millennial.
Un concepte de botiga innovador que integra les darreres tendències digitals per animar a compartir l'experiència de compra a les diferents xarxes socials.
Amb el lema, "La teva imatge és el teu èxit", la Fagepi organitza dos workshops el proper dissabte, 11 de novembre, coincidint amb el REC.0.
La jornada, que compta amb el suport del CCAM, tindrà lloc a l'Adoberia Bella i està oberta al públic en general.
Les inscripcions poden realitzar-se al següent enllaç d' Igualada Moda.
La marca de moda emergent Killing Weekend ha estat la guanyadora del concurs convocat pel 080 Barcelona Fashion i el Rec.0, amb l'objectiu de fomentar la presència de joves talents en aquesta edició del festival de moda
Un jurat professional, encapçalat per la dissenyadora Miriam Ponsa, va escollir el guanyador d'entre els tres finalistes: Killing Weekend, Fishikill, i Blue Dolls.
El premi consistia en la participació en la present edició del Rec.0, amb una pop-up store a la zona de dissenyadors del festival de moda.
El concurs s'ha vehiculat a través de Facebook, on els dissenyadors i marques joves van presentar els seus treballs.
Els deu finalistes es van decidir per votació popular.
D'aquests deu, un jurat format per Miriam Ponsa (dissenyadora), Eugènia Sendra, (periodista de moda), un membre de 080 Barcelona Fashion i un membre de Recstores, va seleccionar els tres finalistes d'on finalment ha sortit el guanyador.
L'entrega del premi va tenir lloc a la la botiga NU de Barcelona, l'espai dels dissenyadors Josep Abril, Miriam Ponsa i Txell Miras.
El 080 Barcelona Fashion al costat del Rec.016, el festival de moda de referència
Una edició més, el 080 Barcelona Fashion donat suport al Rec.0.
La directora general de Comerç, Munta Vilalta, va visitar aquesta nova edició del festival de moda, que s'ha celebrat del 9 a l'11 de novembre a Igualada.
Vilalta va recórrer diverses pop-ups stores de diferents dissenyadors de la passarel·la catalana 080, presents al Rec.0.
En aquesta edició del festival hi ha participat un centenar de marques i dissenyadors, entre els quals firmes i creadors habituals de la passarel·la 080 Barcelona Fashion com Boboli, Little Creative Factory, Costalamel, Colmillo de Morsa, Maria Roch, Carlotaoms, Ssic and Paul, Pau Esteve, LOA, Rita Row, Txell Miras, Miriam Ponsa, Josep Abril o Who.
La 21a edició de la passarel·la 080 Barcelona Fashion arrancarà el 29 de gener amb una desfilada molt especial.
El dissenyador convidat Ze García, que ja va participar just fa un any al 080, repeteix a la passarel·la catalana amb la seva desfilada Millennial Couture en què ha convidat les it girls i influencers digitals més destacades del panorama actual per exercir de models d'excepció.
Dulceida, Jessica Goicoechea, Laura Escanes o Marta Riumbau abandonaran la seva habitual primera fila de les desfilades per pujar a la passarel·la mostrant la nova col·lecció de Ze García, el projecte del dissenyador José María García González que aposta per l'alta costura en dissenys espectaculars i sofisticats que atrauen totes les mirades.
Maria Pombo, Inés Arroyo, Gigi Vives, Marta Lozano, Madame de Rosa, Nina Urgell, Patry Jordan, Michelle Salas i Carla Hinojosa completen el grup d'influencers i instagrammers que mostraran els dissenys de Ze García a la passarel·la 080 Barcelona Fashion.
Totes elles sumen més de 3 milions de seguidors a les xarxes socials per la qual cosa promet ser una desfilada antològica que capti com ninguna els temps que vivim.
Sota el hashtag el jove creador mostrarà la seva visió de la moda femenina, inspirada en un món de fantasia amb dissenys de conte que embelleixen la dona.
Millennial Couture de Ze García donarà el tret de sortida a la 21a edició de 080 Barcelona Fashion que reunirà un total de 32 dissenyadors i marques sobre la passarel·la, apart de presentar un complet programa d'activitats paral·leles i l'espai d'accés lliure sota el nom d'Open Area.
En aquesta mateixa web, ja es pot sol·licitar l'acreditació per a premsa o bé la invitació per al públic general per no perdre's aquesta nova cita amb la millor moda.
Notícia extreta del Blog del 080 Barcelona Fashion
· L'actriu Rossy de Palma i l'editora de moda Lisa Lovatt-Smith, amigues personals del dissenyador, participaran en l'acte d'homenatge que comptarà amb una mostra de vestits d'Alaïa, on gran part de la selecció pertany a la col·lecció privada de l'actriu francesa Isabelle Adjani, i amb un espectacle de la reconeguda coreògrafa i ballarina Blanca Li
El dissenyador Oscarleon i la firma Antonio Miro –guanyadors ex aequo del Premi Nacional 080 a la Millor Col·lecció de la passada edició- juntament amb el creador Miquel Suay, han estat aquesta tarda els protagonistes de la jornada inaugural de la passarel·la 080 Barcelona Fashion, que se celebra des d'avui i fins el 30 de juny al Recinte Modernista de Sant Pau.
La firma Brain&Beast ha estat aquesta tarda un dels protagonistes de la jornada d'avui de la 20a edició de la passarel·la 080 Barcelona Fashion, que s'està celebrant al llarg d'aquesta al Recinte Modernista de Sant Pau.Brain & Breast ha presentat la col·lecció "Trilogy, Vol.
En aquesta ocasió, Ángel Vilda ha fet una reflexió sobre la malenconia i la necessitat de l'existència de memòria, per recordar l'irrecuperable.
"Labyrinth" és el record malenconiós de l'humor perdut retornat al present en forma de peces que desborden patrons, amb combinacions impossibles i exagerades que juguen amb les lluentors, les muscleres o la pell.
Teixits tecnològics, cotó esportiu, camises de ratlles vermelles o blaves, una col·lecció impactant, disfressada de sinistralitat i futurisme, que defineix la singluraitat de la marca.
La fashion startup Yumehub i la marca de moda emergent Uttopy han estat els dos projectes guanyadors de la 3a edició del 080 Investor Day, que ha tingut lloc en el marc de la passarel·la 080 Barcelona Fashion.
El 080 Investor Day —el Fòrum d'Inversió Internacional de la Indústria de la Moda, està organitzat pel 080 Barcelona Fashion i Seed&Click, companyia dedicada a fomentar la innovació, l'emprenedoria i el finançament privat — té com a objectiu generar sinergies i networking entre startups de moda i inversors nacionals i internacionals.
En la cloenda del 080 Investor Day, la directora general de Comerç, Muntsa Vilalta, va destacar que "actualment l'emprenedoria és necessària en la indústria" i ha recordat la importància que "el capital arribi a projectes en fase inicial per poder ajudar a impulsar iniciatives tan poderoses com en els que s'han presentat avui en aquest fòrum".
Com a novetat, en aquesta edició del 080 Investor Day s'ha obert també a marques emergents de moda, dins la categoria 080ID Raising Brands, donant cabuda a nous talents de la moda amb projecte de marca pròpia ubicat a Catalunya en recerca de capital, amb l'objectiu de donar-los visibilitat i connectar-los amb potencials inversors i companyies de moda ja establertes.
Yumehub ha estat el projecte premiat dins la categoria 080 Investor Day Startups.
Aquest projecte, impulsat per Mercè Saperas i Patricia Jordà, de Barcelona, consisteix en una plataforma de contingut generat per l'usuari que proporciona feedback sobre moda per ajudar els usuaris a escollir què utilitzar o què comprar.
Els Yumers poden compartir la seva roba i demanar feedback honest, anònim i en temps real a una base d'usuaris internacionals.
De la seva banda, Uttopy s'ha estat el guanyador de la categoria 080 Investor Day Raising Brands.
Aquest projecte –liderat per les barcelonines Inés Echevarría i Cristina Fernández– és una marca de moda solidària i sostenible que a través dels seus dissenys ajuda a les ONGs a conscienciar i recaptar fons.
Un jurat d'experts integrat per representants dels partners del 080ID ha seleccionat aquests dos projectes guanyadors d'entre el total de 10 finalistes.
Els dos guanyadors han obtingut sengles premis valorats en 100.000 euros en serveis de les empreses partners de la iniciativa: McCann Worldgroup, 4YFN, Baker McKenzie, Grupo Zeta, KPMG Impulsa i ESADE Creápolis.
A més de les presentacions dels projectes finalistes, el 080 Investor Day ha comptat amb un programa d'activitats al voltant de l'emprenedoria, la innovació i el finançament privat en el sector de la moda.
Han destacat les ponències de Matthew Drinkwater, cap de l'Agència d'Innovació en Moda del London College of Fashion (LCF), que ha parlat de l'impacte que la innovació tecnològica a la moda tindrà en la manera de viure i fer negocis dels propers anys, i de Corey Moran (Google), que ha explicat el que prediuen les dades sobre el futur del luxe.
La 4a edició del 080 Barcelona Fashion Showroom –la fira professional impulsada pel 080 en col·laboració amb el Clúster Català de la Moda (MODACC), que s'ha celebrat els dies 28 i 29 de juny dins el marc de la passarel·la- s'ha tancat amb èxit d'assistència.
Una vuitantena de compradors han passat aquests dos dies pel Showroom del 080, dels quals més d'una trentena internacionals procedents dels EUA, Regne Unit, Dinamarca, Alemanya, Itàlia, Irlanda, Colòmbia, Corea, Japó i Singapur.
Les 27 marques de moda expositores han realitzat 400 contactes professionals d'alt nivell.
El president del Clúster Català del Tèxtil MODACC, Francesc Maristany, assenyala que "les primeres impressions que tenim són molt bones.
D'una banda, l'espai ha estat molt més gran, i hi han participat noves marques que s'han afegit a les de la passada edició, que han repetit en aquesta".
Segons Maristany, "tots els expositors ja ens han avançat que volen participar en la propera edició del showroom".
A l'espera de fer un balanç quantitatiu, Maristany assegura que "s'han tancat uns quants acords comercials molt interessants".
Maristany ha destacat que "la missió inversa de compradors coreans ha anat especialment bé.
S'han tancat un parell d'acord amb els compradors coreans que ajudaran a la moda catalana obrir mercat en aquest país".
Com en la passada edició, entre els compradors internacionals han estat presents representants de plataformes online, com Alibaba.
Aquest fet confirma "el creixent interès dels productes catalans per aquestes plataformes que ofereixen noves vies d'exportació i obertura de nous mercats per a les marques catalanes" ha apuntat Maristany.